**Ђура Јакшић: Отаџбина**

Епоха: РОМАНТИЗАМ

**Књижевни род:** лирика

**Књижевна врста:** родољубива лирска песма

**Композиција песме**:

1. високи камен који прети сунцу,
2. пирамида која се из праха диже у небо
3. чврст бедем од којег се одбијају сви непријатељи земље Србије.

**Мотиви**: камен (симбол отпорности, неуништивости; симбол снаге и пркоса); кости (симбол јуначке прошлости и вековне борбе српског народ); громови (симбол божанске снаге, а њихова грмљавина сигнал од бога да је српска земља свето тло које и сам бог чува); српски народ ( симбол отпора и пркоса многим завојевачима и својом дуговечношћу показао да је попут камена, неуништив и несаломив)

**Анализа песме:**

У првој строфи песник се обраћа поколењима и отаџбину поистовећује са каменом који се уздиже високо у небо и показујући мимиком своје избраздано лице прича о далекој дуговечности. Суморно чело, избраздани образи и дубоке мрачне боре трагови су дуговечне патње и страдања српског народа. Дајући камену васионске димензије песник шаље опомену освајачима да се је земља Србија део неуништиве вечности, да се не да лако покорити и да ће се потомци славних предака увек борити за њену слободу.

У другој строфи камен је висока пирамида која се из праха диже у небо. Сачињена од костију славних предака, она је је гробница храбрих јунака који су живот дали за слободу своје отаџбине. Сећање на прошлост и јуначке претке најјача су бусија у одбрани своје отаџбине.

У трећој строфи камен је бедем са темељом, толико чврст да га нико не може уздрмати и померити. Непријатељи са својим ружним обријаним главама могу само да лупају о њега, а он ће и даље остати усправан и јак. Отпор бедема јачају громови који на небу изнад њега ремете тишину.

**Тема:** Љубав према отаџбини Србији која је за песника идеал, неуништиви део прошлости и камен темељац будућности

**Порука:** "Отаџбина је ово Србина" (Овом песмом Јакшић нам не поручује да његова отажбина Србија није пусти и мрачни камењар пун сломљених костију чији је непријатељ сунце, већ је поносна и снажна земља, која тражи своје место под сунцем).